Temeljem članka 2.12. stavak (5) Izbornog zakona Bosne i Hercegovine („Službeni glasnik BiH“, br. 23/01, 7/02, 9/02, 20/02,25/02, 4/04, 20/04, 25/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14 i 31/16)), Naputka o utvrđivanju kvalifikacija, broja, imenovanju i razrješenju i obuci članova izbornog povjerenstva osnovne izborne jedinice u Bosni i Hercegovini („Službeni glasnik BiH“, br. 29/18 i 36/19) i članka 27. Statuta općine Ravno („Službeno glasilo Općine Ravno", br. 1/01 i 1-2/05) i u skladu s člankom 1. i 2. Odluke o raspisivanju Javnog oglasa za imenovanje članova Općinskog izbornog povjerenstva Ravno broj: OV-II-29/21, od 20.05.2021. Općinsko vijeće Ravno raspisuje

**J A V N I  OGLAS**

 **za izbor i imenovanje člana Općinskog izbornog povjerenstva Ravno**

**I. PREDMET JAVNOG OGLASA**

Predmet Javnog oglasa je imenovanje kandidata na poziciju predsjednika Općinskog izbornog povjerenstva općine Ravno.

**II. OPIS POSLOVA**

Nadležnost Općinskog izbornog povjerenstva regulirana je odredbama Izbornog zakona BiH i odgovarajućim podzakonskim propisima.

Sastav Općinskog izbornog povjerenstva treba biti multietnički tako da odražava zastupljenost konstitutivnih naroda, uključujući i ostale, u izbornoj jedinici za koju se organ nadležan za sprovođenje izbora, osniva, vodeći računa o posljednjem popisu stanovništva na državnom nivou. Sastav općinskog izbornog povjerenstva treba u pravilu odražavati ravnopravnu zastupljenost spolova u skladu sa Zakonom o ravnopravnosti spolova u BiH.

**III. OPĆI UVJETI KOJE KANDIDAT TREBA ISPUNJAVATI**

1. da je osoba s pravom glasa
2. da je osoba s odgovarajućom stručnom spremom i iskustvom u provođenju izbora.

**IV. POSEBNI UVJETI**

1. da ima prebivalište na području općine Ravno,
2. da ima završen fakultet, VII/1 stupanj stručne spreme ili završen fakultet Bolonjskog sustava studiranja s najmanje 180 ETCS,
3. da posjeduje iskustvo u provođenju izbora.

**V.**  **SUKOB INTERESA**

Za člana općinskog izbornog povjerenstva ne može biti imenovana osoba:

1. koja se ne može kandidirati u smislu odredbi članka 1.6., 1.7. i 1.7 a Izbornog zakona BiH,
2. koja je član najvišeg izvršno-političkog tijela političke stranke ili koalicije (predsjednik, podpredsjednik, glavni tajnik ili član izvršnog odbora ili glavnog odbora),
3. koja je nositelj izabranog mandata ili je član izvršnog tijela vlasti, osim u slučajevima predviđenim člankom 2.12. stavak 4. Izbornog zakona BiH,
4. koja je kandidat za izbore za bilo koji nivo vlasti,
5. kojoj je izrečena kazna za radnju koja predstavlja težu povredu izbornih zakona ili propisa za koju je osobno odgovorno,u poslednje četiri (4) godine,računajući od dana pravosnažnosti odluke,
6. koja je zastupnik, odnosno punomoćnik političkog subjekta koji sudjeluje na izborima, niti osoba koja je pravosnažnom sudskom presudom osuđena na kaznu zatvora u trajanju od šest mjeseci ili duže.

Član izbornog povjerenstva ne može biti osoba koja obnaša izvršnu funkciju, kako je utvrđeno odredbom članka 1.8 stavak (6) Izbornog zakona BiH, odnosno osoba koju je na dužnost imenovalo Vijeće ministara BiH, Vlada Federacije BiH, Vlada Republike Srpske, kantonalna vlada i općinsko vijeće, odnosno skupština općine.

**VI. MANDAT**

Predsjedniku općinskog izbornog povjerenstva mandat traje sedam godina i teče od dana davanja suglasnosti Središnjeg izbornog povjerenstva na odluku Općinskog vijeća Ravno o imenovanju predsjednika Općinskog izbornog povjerenstva Ravno**.**

 .

**VII**. **STATUS**

Predsjednik općinskog izbornog povjerenstvane zasniva radni odnos i ima pravo na stalnu mjesečnu naknadu za svoj rad u skladu sa zakonom.

**VIII.**  **POTREBNA DOKUMENTACIJA**

Uz prijavu na Javni oglas kandidati su dužni dostaviti kraći životopis kao i dokaze o ispunjavanju općih i posebnih uvjeta i to:

1. uvjerenje o državljanstvu (ne starije od šest mjeseci),
2. ovjerenu kopiju osobne iskaznice,
3. dokaz o mjestu prebivališta PBA – 3 obrazac (ne stariji od 3 mjeseca),
4. dokaz o stručnoj spremi (ovjerena dokumentacija o stručnoj spremi),
5. dokaz o izbornom iskustvu imenovanog člana izbornog povjerenstva u provođenju izbora (podatci o nazivu izbornog povjerenstva i mandatnom razdoblju, odnosno vrsti i godini izbora i nazivu biračkog mjesta u kojem je imenovani kandidat bio član biračkog odbora, te podatak da je imenovani kandidat bio angažiran u radu biračkog odbora i obavljao ovu dužnost).
6. svojeručno potpisanu i kod nadležnog organa ovjerenu izjavu o nacionalnom izjašnjavanju s posljednjeg popisa stanovništva u Bosni i Hercegovini,
7. svojeručno potpisanu i kod nadležnog organa ovjerenu izjavu da se na njega ne odnose odredbe člana 2.3 Izbornog zakona BiH, koja izjava je sastavni dio Uputstva o utvrđivanju kvalifikacija, broja, imenovanju i razrješenju i obuci članova izborne komisije osnovne izborne jedinice u Bosni i Hercegovini.
8. svojeručno potpisanu i kod nadležnog organa ovjerenu izjavu o nepostojanju smetnji iz točke V (6) Javnog oglasa, odnosno da osoba koja je kandidat, nije zastupnik, odnosno punomoćnik političkog subjekta koji sudjeluje na izborima, niti osoba koja je pravosnažnom sudskom presudom osuđena na kaznu zatvora u trajanju od šest mjeseci ili duže.

Obrazac izjava iz točke VIII. Javni oglas pod rednim brojem 6,7,8,9, kandidati mogu preuzeti u Općinskom izbornom povjerenstvu Ravno.

Javni oglas za imenovanje predsjednika Općinskog izbornog povjerenstva Općine Ravno ostaje otvoren 8 (osam) dana od dana objavljivanja.

Nakon isteka roka od 8 (osam) dana i zatvaranja Javnog oglasa predsjedavajući Općinskog vijeća općine Ravno će u skladu sa odredbama i važećim Naputkom o utvrđivanju kvalifikacija, broja, imenovanja i razrješenja i obuci članova izbornog povjerenstva osnovne izborne jedinice u BiH („Službeno glasilo BiH“, br. 29/18 i 36/19), zadužiti Povjerenstvo za izbor i imenovanje i mandatno imunitetska pitanja Općinskog vijeća Općine Ravno, da provede proceduru utvrđivanja liste kandidata za člana Općinskog izbornog povjerenstva Ravno i istu dostavi Općinskom vijeću Ravno na nadležno postupanje.

Nakon isteka roka od 8 (osam) dana i zatvaranja Javnog oglasa, Povjerenstvo za izbor i imenovanje i mandatno imunitetska pitanja Općinskog vijeća Općine Ravno će, u skladu sa odredbama i važećim Naputkom o utvrđivanju kvalifikacija, broja, imenovanja i razrješenja i obuci članova izbornog povjerenstva osnovne izborne jedinice u BiH („Službeno glasilo BiH“, br. 29/18 i 36/19), provesti proceduru utvrđivanja liste kandidata za člana Općinskog izbornog povjerenstva Ravno i istu dostavi Općinskom vijeću Ravno na nadležno postupanje.

**IX. ROK ZA PODNOŠENjE PRIJAVA**

Rok za podnošenje prijava je 8 (osam) dana od dana objavljivanja Javog oglasa na službenoj web stranici Općine Ravno, oglasnoj ploči Općine Ravno i u „Večernjem listu“.

U slučaju da Javni oglas ne bude objavljen istovremeno, rok za podnošenje prijava računat će se od dana posljednjeg objavljivanja.

Nepotpune i neblagovremene prijave neće se uzimati u razmatranje.

Prijave se mogu dostaviti na adresu: Općine Ravno, Trg Ruđera. Boškovića s naznakom „Prijava na Javni oglas za izbor i imenovanje člana Općinskog izbornog povjerenstva Ravno – ne otvarati“.

**Bosna i Hercegovina**

**Federacija Bosne i Hercegovine**

**Hercegovačko-neretvanska županija/k**

**OPĆINA RAVNO**

**Općinsko vijeće Ravno**

 **Predsjedavajuća OV**

**Broj:OV-II-29-1/21**

**Ravno, 27.05.2021. Ružica Skarmuca, mag. pedag.**